stanford-oval/wikipedia huggingface dataset:
Puyo Puyo
Pelit

Puyo Puyo (1991)
Nazo Puyo (1993)
Nazo Puyo 2 (1993)
Nazo Puyo: Arle no Roux (1994)
Puyo Puyo 2 (1994)
Super Nazo Puyo: Rulue no Roux (1995)
Super Nazo Puyo 2: Rulue no Tetsuwan Hanjouki (1996)
Puyo Puyo SUN (1996)
Waku Waku Puyo Puyo Dungeon (1998)
Puyo Puyo~n (1999)
Puyo Puyo Gaiden: Puyo Wars (1999)
Puyo Puyo DA! (1999)
Arle no Bouken: Mahou no Jewel (2000)
Puyo Puyo BOX (2000)
Minna de Puyo Puyo (2001)
Puyo Puyo Fever (2003)
Puyo Puyo Fever 2 (2005)
Puyo Puyo! 15th Anniversary (2006)
Puyo Puyo 7 (2009)
Puyo Puyo!! 20th Anniversary (2011)
Puyopuyo!! Quest (2013)
Puyopuyo!! Quest Arcade (2013)
Puyo Puyo Tetris (2014)
Puyo Puyo Chronicle (2016)
Puyo Puyo Champions (2018)
Puyo Puyo Tetris 2 (2020)
Qionghai

| Qionghai (kiin>  琼海, Qiónghǎi) |
| --- | --- |

 Qionghain sijainti Hainanin maakunnassa.
 Koordinaatit: 18°19′0″N, 110°40′0″E 
Valtio:  Kiina
Maakunta:  Hainan
Hallinto:  
 – Hallinnon tyyppi:  piirikuntatason kaupunki
Pinta-ala:  
 – Kokonaispinta-ala:  1 692 km²
Väkiluku (2020):  528 238
 – Väestötiheys:  312 as./km²
Aikavyöhyke:  UTC+8
Postinumero:  571400
Suuntanumero(t):  0898
Rekisterikilpi:  琼C
 
 www.qionghai.gov.cn 
Infobox OKVirheellinen NIMI-arvo: 
Qionghai (yksink.: 琼海; perint.: 瓊海; pinyin: Qiónghǎi; Pe̍h-ōe-jī: Khêng-hái on piirikuntatason kaupunki Etelä-Kiinan Hainanin maakunnan itäosassa. Sen väkiluku vuoden 2020 väestönlaskennassa oli 528 238, ja sen pinta-ala on 1692 km2.
Qionghai on jaettu 12 kuntatason alueeseen:
| --- | --- |
 Jiaji (嘉积镇)  Wanquan (万泉镇)  Shibi (石壁镇)  Zhongyuan (中原镇)  Bo’ao (博鳌镇)  Yangjiang (阳江镇):  Longjiang (龙江镇)  Tanmen (潭门镇)  Tayang (塔洋镇)  Changpo (长坡镇)  Dalu (大路镇)  Huishan (会山镇)
Proteat

| Proteat |
| --- | --- |
 Etelä-Afrikan kansalliskukka kuningasprotea.
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Proteales
Heimo::  Proteakasvit Proteaceae
Suku::  Proteat Protea  L.
Katso myös
   Proteat Wikispeciesissä   Proteat Commonsissa 
Infobox OKNimi-testi OK: 
Protea madiensis
Proteat (Protea) ovat kukkivien kasvien suku. Suvun nimesi vuonna 1735 Carl von Linné kreikkalaisen Proteus-jumalan mukaan.
Sukuun kuuluu yli 92 lajia, alalajia ja lajiketta. Kuningasprotea on proteoiden tunnetuin laji.
Protealajeja

kaihoprotea (Protea angolensis)
rusoprotea (Protea caffra)
kuningasprotea (Protea cynaroides)
tuliprotea (Protea effusa)
ruusuprotea (Protea eximia)
mustesuuprotea (Protea lepidocarpodendron)
partaprotea (Protea magnifica)
sambianprotea (Protea matonchiana)
neidonprotea (Protea micans)
oleanteriprotea (Protea neriifolia)
tuoksuprotea (Protea odorata)
mesiprotea (Protea repens)
susannanprotea (Protea susannae)
savanniprotea (Protea welwitschii)
Radio 1 (Ruotsi)

Radio 1 on ruotsalainen kaupallinen puheradioasema, jonka omistaa ruotsalainen Modern Times Group. Radio 1 aloitti lähetykset 4. huhtikuuta 2011, jolloin se korvasi aiemman STAR FM:n.[lähde? ]
Historia

STAR FM oli Tukholmassa, Ruotsissa toiminut kaupallinen paikallisradioasema, joka aloitti lähetyksensä 1. huhtikuuta 2008. Se korvasi aiemmin lähettäneen Svenska Favoriterin. STAR FM:n omisti Modern Times Group, ja se soitti pop- ja rockmusiikkia 1970-luvulta eteenpäin. STAR FM:n lähetys oli kuunneltavissa myös internetissä.
STAR FM:n tunnuslause oli ”Bästa låtarna – Största artisterna”, suomennettuna ”Parhaat kappaleet – Suurimmat artistit”. Sen soittamia artisteja olivat muun muassa Michael Jackson, ABBA, Dolly Parton, Anastacia ja Lady Antebellum.
4. huhtikuuta 2011 STAR FM:n taajuudella aloitti Modern Times Groupin omistama Radio 1, jolla ei soiteta lainkaan musiikkia.
Aiheesta muualla

Radio 1:n kotisivut
Radio-Aktivität

| Radio-Aktivität Kraftwerk |
| --- | --- | --- |

Studioalbumin tiedot
 Äänitetty : 1975 Kling Klang-studiolla Düsseldorfissa
 Julkaistu: Lokakuu 1975
 Tuottaja(t): Ralf Hütter & Florian Schneider
 Tyylilaji: Elektroninen musiikki, Krautrock
 Kesto: 37.38
 Levy-yhtiö: Capitol
Kraftwerkin muut julkaisut
| Autobahn 1974 | Radio-Aktivität 1975 | Trans-Europa Express 1977 |
Radio-Aktivität (engl. Radio-Activity) on Kraftwerkin albumi, joka julkaistiin lokakuussa 1975.
Levy oli yhtyeen ensimmäinen, josta otettiin erikseen englannin- ja saksankielinen painos, mutta tulevista useampikielisistä albumeista poiketen tässä vain levyn kannet ja kappaleiden nimet poikkesivat toisistaan eri painoksessa – musiikki on molemmissa painoksissa sama, ja laulua kuullaan sekä englanniksi että saksaksi.
Radio-Aktivität oli ensimmäinen albumi, jonka Ralf Hütter ja Florian Schneider tuottivat itse Kling Klang -studioillaan. Albumi on myös ensimmäinen, jolla soitti Kraftwerkin klassiseksi luonnehdittu kokoonpano Hütter/Schneider/Bartos/Flür.
Albumin kaikki kappaleet ovat Hütterin ja Schneiderin sävellyksiä. Sanoituksia on Hütterin ja Schneiderin lisäksi albumille tehnyt myös Emil Schult. Schult on suunnitellut myös levyn kannen, jossa on Deutscher Kleinempfänger -vintageradio 1930-luvulta.
Nimikappale ”Radioactivity” julkaistiin myös singlenä ja siitä tuli hitti Ranskassa. Myöhemmin Kraftwerk teki kappaleesta uuden version vuoden 1991 albumilleen The Mix.
Kappaleet

Kaikki sävellykset Hütter ja Schneider.
|  |
| --- | --- | --- | --- | --- | --- | --- | --- | --- | --- |
| Nro | Nimi | Sanat | Kesto |  |  |  |  |  |  |
| 1. | Geigerzähler/Geiger Counter | Hütter, Schneider | 1.07 |  |  |  |  |  |  |
| 2. | Radio-Aktivität/Radioactivity | Hütter, Schneider, Schult | 6.40 |  |  |  |  |  |  |
| 3. | Radioland | Hütter, Schneider, Schult | 5.50 |  |  |  |  |  |  |
| 4. | Ätherwellen/Airwaves | Hütter, Schneider, Schult | 4.39 |  |  |  |  |  |  |
| 5. | Sendepause/Intermission | Hütter, Schneider | 0.39 |  |  |  |  |  |  |
| 6. | Nachrichten/News | Hütter, Schneider | 1.17 |  |  |  |  |  |  |
| 7. | Die Stimme der Energie/The Voice Of Energy | Hütter, Schneider, Schult | 0.54 |  |  |  |  |  |  |
| 8. | Antenne/Antenna | Hütter, Schneider, Schult | 3.42 |  |  |  |  |  |  |
| 9. | Radiosterne/Radio Stars | Hütter, Schneider, Schult | 3.30 |  |  |  |  |  |  |
| 10. | Uran/Uranium | Hütter, Schneider | 1.27 |  |  |  |  |  |  |
| 11. | Transistor | Hütter, Schneider | 2.14 |  |  |  |  |  |  |
| 12. | Ohm Sweet Ohm | Hütter, Schneider, Schult | 5.37 |  |  |  |  |  |  |
Aiheesta muualla

Radio-Aktivität Discogsissa. (englanniksi)
Kenkälampi (Mäntyharju)

| Kenkälampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mäntyharju
Koordinaatit:  61°20′52″N, 26°46′42″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Vuohijärven alue (14.91)
Laskuoja:  Sulunoja Sarkaveteen 
Järvinumero:  14.913.1.024
Mittaustietoja
Pinnankorkeus:  82,2 m  
Pituus:  480 m  
Leveys:  240 m  
Rantaviiva:  1,286 km  
Pinta-ala:  8,714 ha  
Saaria:  ei saaria 
 fiKenkälampi 
Kenkälampi  on Etelä-Savossa Mäntyharjulla  Jäniskylän lähellä sijaitseva lampi.
Maantietoa

Lampi on 480 metriä pitkä, 240 metriä leveä, ja sen pinta-ala on 8,7 hehtaaria. Lammella ei ole kartan mukaan saaria.  Sen rantaviivan pituus on 1,3 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Vuohijärven alueella (14.91), jonka Juolasveden–Lahnaveden alueeseen (14.913) se kuuluu. Lammen vedenpinnan korkeus on 82,2 metriä mpy.
Rami Lehtinen

| Rami Lehtinen> Kansanedustaja |
| --- | --- |
 5.4.2023–  
Ryhmä/puolue:  Perussuomalaisten eduskuntaryhmä
Vaalipiiri:  Hämeen vaalipiiri
Henkilötiedot
Syntynyt: 17. tammikuuta 1976 (ikä 48) Loimaa
Asuinpaikka:  Jokioinen
Tiedot
Puolue:  Perussuomalaiset
Rami Lehtinen (s. 17. tammikuuta 1976Loimaa) on suomalainen perussuomalainen poliitikko. Hän on siviiliammatiltaan poliisi ja viraltaan vanhempi konstaapeli. Hän on Jokioisten kunnanhallituksen jäsen. Hän on myös toiminut sivutoimisesti rakennusalan yrittäjänä. Hänellä on kaksi poikaa. Lehtinen valittiin eduskuntaan vuoden 2023 eduskuntavaaleissa.
Pyhäjoen rauhanyhdistys

| Pyhäjoen rauhanyhdistys |
| --- | --- |
Sijainti:  Vihannintie 4 86100 Pyhäjoki
Seurakunta:  Pyhäjoen rauhanyhdistys ry (SRK)
Rakentamisvuosi:  1983
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Pyhäjoen rauhanyhdistys on Pyhäjoella sijaitseva rukoushuone ja toimintatalo. Se edustaa vanhoillislestadiolaista herätysliikettä, jonka kattojärjestö on Suomen Rauhanyhdistysten Keskusyhdistys. Rauhanyhdistyksen keskeisintä toimintaa ovat seurojen järjestäminen. Seurojen ohjella rauhanyhdistys järjestää lapsi- ja nuorisotyötä. Pyhäjoen rauhanyhdistyksen toimitalo on rakennettu vuonna 1983.
Historia

Lestadiolainen herätys saapui Pyhäjoelle vuonna 1867 saarnaaja Eeli Juolan myötä. 1870-luvulla Pyhäjoelle oli muodostunut oma lestadiolaisten joukko, jolla oli omat saarnaajat. Pyhäjoen lestadiolaiset hankkivat enismmäisen seuratuvan vuonna 1880, joka sai sijaintinsa mukaan nimekseen Harjun kirkko. 1900-luvun alussa lestadiolaisten määrä Pyhäjoella nousi noin 400 henkeen. 1940-luvulla liike oli jakautunut vanhoillislestadiolaisuuden lisäksi rauhansanalaisuuteen ja uuteenherätykseen. Vanhoillislestadiolaisten toimintaa oli Yppärissä, Pirttikoskella ja kirkonkylässä. Pyhäjoen rauhanyhdistys perustettiin vuonna 1951.
Puławyn piirikunta

Puławyn piirikunta (puol. powiat puławski) on yksi Lublinin voivodikunnan piirikunnista. Piirikunnan arvioitu väkiluku oli vuoden 2019 lopussa 113 173. Siihen kuuluvat kymmenen kuntaa ovat Baranów, Janowiec, Kazimierz Dolny, Końskowola, Kurów, Markuszów, Nałęczów, Puławy, Wąwolnica ja Żyrzyn.
Piirikunnan väestöpyramidi 2014.
Vuoden 2019 lopussa Puławyn piirikunnan asukkaista 52,1 prosenttia oli naispuolisia ja 47,9 prosenttia miespuolisia. Alle 18-vuotiaat muodostivat 16,7 prosenttia piirikunnan väestöstä, työikäiset 58,4 prosenttia ja eläkeikäiset 24,9 prosenttia väestön keski-iän ollessa 43,6 vuotta. Vuonna 2019 piirikunnassa syntyi 931 lasta. Puławyn piirikunnan väkiluvun ennakoidaan pienenevän 89 757 asukkaaseen vuoteen 2050 mennessä.
Pää pystyyn

| ”Pää pystyyn” Fintelligens |
| --- | --- | --- |

Singlen tiedot
 Albumilta: Tän tahtiin
 Julkaistu: 2001
 Formaatti: CD, vinyyli
 Tuottaja(t): Elastinen
 Tyylilaji: rap
 Levy-yhtiö: Sony Music Entertainment
Fintelligensin muut singlet
| ”Kaikki tietää / Viikonloppuilta” 2001 | ”Pää pystyyn” 2001 | ”Heruuks?” 2001 |
Pää pystyyn on rap-yhtye Fintelligensin ensimmäinen single yhtyeen toiselta Tän tahtiin -albumilta. Single julkaistiin vuonna 2001. Kappaleesta on kuvattu musiikkivideo. Single sisältää myös kappaleen Tän tahtiin, jolla vierailee Jussi Valuutta, sekä molempien kappaleiden instrumentaaliversiot.
Kappaleet

Pää pystyyn (Originaali)
Pää pystyyn (Instrumentaali)
Tän tahtiin (Originaali) (feat. Jussi Valuutta)
Tän tahtiin (Instrumentaali)
Pułtuskin piirikunta

Pułtuskin piirikunta (puol. powiat pułtuski) on yksi Masovian voivodikunnan piirikunnista. Piirikunnan arvioitu väkiluku oli vuoden 2019 lopussa 51 824. Siihen kuuluvat kuusi kuntaa ovat Gzy, Obryte, Pokrzywnica, Pułtusk, Świercze, Winnica ja Zatory.
Piirikunnan väestöpyramidi 2014.
Vuoden 2019 lopussa Pułtuskin piirikunnan asukkaista 50,5 prosenttia oli naispuolisia ja 49,5 prosenttia miespuolisia. Alle 18-vuotiaat muodostivat 19,2 prosenttia piirikunnan väestöstä, työikäiset 60,7 prosenttia ja eläkeikäiset 20,1 prosenttia väestön keski-iän ollessa 40,6 vuotta. Vuonna 2019 piirikunnassa syntyi 549 lasta. Pułtuskin piirikunnan väkiluvun ennakoidaan pienenevän 46 181 asukkaaseen vuoteen 2050 mennessä.
Pyhän Trofimuksen kirkko

Pyhän Trofimuksen kirkon julkisivu.
Kirkon torni on 1100-luvulta.
Pyhän Trofimuksen kirkko (St. Trophime, ransk. Église Saint-Trophime) on Etelä-Ranskan Arles'ssa sijaitseva kirkko. Sen rakentaminen on aloitettu 700-luvulla. Kirkko on romaanisen arkkitehtuurin huomattava edustaja.
Kirkon rakenteessa toistuu roomalaisajan basilikan muoto. Julkisivua ei ole korostettu torneilla, kuten reininmaalaisissa romaanisissa kirkoissa. St. Trophimen torni on valmistunut vasta 1100-luvulla. Rakennus edustaakin romaanisen tyylin varhaisvaihetta.
Keisari Fredrik Barbarossa kruunattiin keisariksi St. Trophimen katedraalissa kesällä 1178 ja keisari Kaarle IV kesällä 1365.
Vuodesta 1981 lähtien kirkko on ollut Unescon maailmanperintökohde yhdessä Arles'n muiden roomalaisaikaisten ja romaanisten rakennusten kanssa.
Aiheesta muualla

Wikimedia Commonsissa on kuvia tai muita tiedostoja aiheesta .
St. Trophime, Arles (Arkistoitu – Internet Archive), Christine M. Bolli, Smarthistory.
Kauklaistenjärvi

| Kauklaistenjärvi |
| --- | --- |
 Kauklaistenjärven pohjoisosaa maaliskuussa 2020.
Valtiot:  Suomi
Maakunnat:  Satakunta
Kunnat:  Rauma
Paikkakunta:  Lappi
Koordinaatit:  61°04′28″N, 21°46′17″E
Vesistöalue ja valuma-alueen tietoja
Päävesistöalue:  Lapinjoen vesistö (33)
Valuma-alue:  Lapinjoen keskiosan alue (33.002)
Laskujoki:  Haaronjoki 
Järvinumero:  33.002.1.011
Mittaustietoja
Pinnankorkeus:  20,6 m 
Rantaviiva:  6,064 km 
Pinta-ala:  67,376 ha  
Keskisyvyys:  0,7 m 
 fiKauklaistenjärvi 
Kauklaistenjärvi tai Kauklainen on Lapissa Raumalla Satakunnassa sijaitseva järvi, joka kuuluu Lapinjoen vesistön Lapinjoen keskiosan alueeseen.
Maantiede

Järven pinta-ala on 67,4 hehtaaria ja sen pituus on 6,9 kilometriä ja leveys 1,1 kilometriä. Järven luusua sijaitsee järven itärannalla, josta saa alkunsa 4,3 kilometriä pitkä Saarnijärveen laskeva Haaronjoki.
Järven rantaviiva on 6,1 kilometriä pitkä ja ranta on pääosin peltoon rajoittuvaa suota tai ruohikkoista joutomaata. 1920-luvulla järven vedenpintaa alennettiin 60 senttimetriä. Järven nykyinen keskisyvyys on vain 0,7 metriä.
Luonto

Järven vedenlaatu on tyydyttävä ja ravinnepitoisuudet ovat varsin korkeat. Suurin kuormittava tekijä ovat ympäröivien peltojen valumavedet, mutta läheinen turvetuotantoalue kuormittaa osaltaan järveä. Yhdessä edellisten seikkojen kanssa järven mataluus on aiheuttanut happivajetta. Järvi on valtakunnallisesti merkittävä lintujärvi.
Järvessä viihtyy ainakin jokirapu, hauki ja ahven, jotka ovat alkuperäisiä lajeja, sekä suutari, joka on istutettu laji.
Kunnostussuunnitelmat

Järven ranta-asukkaat ja maanomistajat ovat Kauklaisten kyläyhdistyksen kautta hakeneet kunnostuslupaa. Vuonna 2003 ympäristölupavirasto myönsi luvan nostaa järven vedenpintaa kahdeksan senttimetriä, mutta vuonna 2005 Vaasan hallinto-oikeus kumosi luvan. Vesikasvillisuutta saa kuitenkin niittää edelleen.
Historia

Ensimmäinen järvenlasku on varmaan tehty 1800-luvulla, mutta siitä ei ole muuta tietoa kuin että se koski myös viereistä Kirvelänjärveä. Mikäli Yli-Kierin järvi tarkoittaa Kauklaistenjärveä, on sille tehty järvenlasku ennen vuotta 1796. Sitä on sittemmin jatkettu vuonna 1920, kun talollinen Karl Hunsala ja hänen kumppaninsa hakivat lupaa suorittaa järvellä järvenlasku. Lupa siihen saatiin vuonna 1921. Kun vertaa järven nykyistä rantaviivaa vuoden 1856 Kalmbergin kartaston rantaviivaan, huomaa avosoiden ja rantaniittyjen seuraavan järven entisiä rantoja.
Kauklaistenjärven lintutorni on kuusi metriä korkea.
Radio 3

Radio 3 on venäläinen kaupallinen paikallisradioasema Petropavlovsk-Kamtšatskissa, Kamtšatkan aluepiirissä. Asema lähettää ympäri vuorokauden musiikkia ja uutisia ULA- (104,5 MHz) ja keskiaalloilla (1 233 kHz).
Onnettomuusuutisointi

Tunnetuksi radio tuli elokuussa 2005, kun sen uutispäällikkö Guzel Lapytova kertoi lähetyksessä tiedon Venäjän laivaston AS-28 Priz -sukellusveneen uppoamisesta seitsemän miehistönjäsenen kanssa Berežovajan poukamaan. Lapytovan mukaan itkuinen nainen oli soittanut toimitukseen ja kertonut saaneensa tiedon sotilashenkilöltä. Lapytova työskenteli myös Kamtšatkan STS-televisiolle ja uutistoimisto Interfaxille.
Tieto levisi nopeasti Venäjän tiedotusvälineissä ja muutaman tunnin kuluttua Venäjän asevoimat Moskovassa ja Vladivostokissa vahvistivat tapahtuneen. Venäjän Tyynenmeren laivasto oli jo yrittänyt pelastaa minisukellusvenettä, mutta se ei ollut siihen mennessä vielä onnistunut. Tieto varmistui siten, että RIA Novostin Oksana Guseva onnistui saamaan puhelimeen Kaakkois-Venäjällä komentavan kontra-amiraali Viktor Gavrikovin, jonka ääni oli kysymyksen selvittyä muuttunut ja hän oli sulkenut puhelimen.
Asian julkistamisen jälkeen Venäjän laivasto vastasi myöntävästi brittien ja yhdysvaltalaisten avuntarjouksiin. Brittien Scorpio-45-aluksella ja yhdysvaltalaisten kahdella Super Scorpio -aluksella minisukellusvene saatiin lopulta pintaan. Miehistön jäsenet pelastuivat, mutta joutuivat sairaalaan tarkkailuun ja pääsivät 18. elokuuta 2005 Moskovan alueelle parantolaan. Heille myönnettiin myös mitali urhoollisuudestaan.
Aiheesta muualla

Radio 3
Pysähtymisongelma

Pysähtymisongelma koskee syötteenä annetun, mielivaltaisen ohjelman pysähtymistestausta. Ongelmassa pitää määrittää, pysähtyykö ohjelman suoritus koskaan annetulla syötteellä. Alan Turing todisti vuonna 1936, että ei voi olla olemassa algoritmia, joka ratkaisisi pysähtymisongelman kaikilla syötteillä. Pysähtymisongelma on mahdoton ratkaista nykyisillä laskennan malleilla (katso Turingin kone).
Pseudokoodi

Kuvitellaan, että olisi olemassa ratkaisu, funktio, jolle annetaan syötteenä ohjelman koodi ja sen saama syöte:
PYSÄHTYYKÖ(ohjelma, syöte)
Voitaisiinkin tehdä ohjelma, joka käyttäisi edellä mainittua funktiota hyväkseen:
TEE_PÄINVASTOIN(ohjelma)
 {
    if (PYSÄHTYYKÖ(ohjelma, ohjelma))
        suorita_päättymätön_silmukka
    else
        pysähdy
 }
"TEE_PÄINVASTOIN" annetaan parametriksi itselleen, jonka sisältämä pysähtymistestausfunktio testaa pysähtyykö sille annettu kone saadessaan oman koodinsa syötteenään. Todistuksen kannalta tämän ohjelman olennainen osa on ehtolause. Jos funktio palauttaa toden, tulisi "TEE_PÄINVASTOIN"-ohjelman pysähtyä, mutta tällöin päädytäänkin ikuiseen silmukkaan, eikä "TEE_PÄINVASTOIN" siis pysähdykään. Kyseinen ristiriita on todistus siitä, että toimivaa pysähtymistestausfunktiota ei voi olla olemassa nykyisin tunnetuilla laskennan malleilla.
Todistus diagonaalimenetelmällä

Jokainen Turingin kone on muunnettavissa lähdekoodinsa perusteella yksilölliseksi merkkijonoksi ja siten (usein valtavaksi) luonnolliseksi luvuksi, joka voidaan syöttää mille tahansa Turingin koneelle. Luonnoliset luvut voi käydä järjestyksessä läpi luoden niistä äärettömän taulukon, joka käsittää kaikki mahdolliset Turingin koneet ja niiden syötteet, ja johon voi merkitä mikä kone pysähtyy milläkin syötteellä. Se voisi havainnollistamisen vuoksi näyttää vaikkapa seuraavalta:
|  | 1 | 2 | 3 | 4 | 5 | > .. |
| --- | --- | --- | --- | --- | --- | --- |
| 1 | Jatkaa | Pysähtyy | Jatkaa | Pysähtyy | Jatkaa | ... |
| 2 | Pysähtyy | Pysähtyy | Pysähtyy | Pysähtyy | Pysähtyy | ... |
| 3 | Jatkaa | Jatkaa | Jatkaa | Jatkaa | Jatkaa | ... |
| 4 | Pysähtyy | Jatkaa | Pysähtyy | Jatkaa | Pysähtyy | ... |
| 5 | Pysähtyy | Pysähtyy | Jatkaa | Jatkaa | Pysähtyy | ... |
...
Jokainen rivi listaa yhden Turingin koneen ja sen pysähtymisjoukon, eli millä syötteillä se lopulta pysähtyy.
Cantorin diagonaaliargumentin nojalla voidaan ottamalla kaikki arvot järjestyksessä vasemmasta ylänurkasta alaoikealle edeten (punaiset ruudut) ja kääntämällä niiden arvot päinvastaiseksi luoda uusi pysähtymisjoukko D joka poikkeaa kaikista mahdollisista listatuista riveistä. Havainnollistus:
|  | 1 | 2 | 3 | 4 | 5 | > .. |
| --- | --- | --- | --- | --- | --- | --- |
| D | Pysähtyy | Jatkaa | Pysähtyy | Pysähtyy | Jatkaa | ... |
Oletetaan että on olemassa Turingin kone, joka kykenee erottamaan kuuluuko jokin syöte joukkoon D vai ei (se kuuluu jos ja vain jos sen kuvaama kone jatkaa ikuisesti saatuaan oman numeronsa syötteenä) ja toimimaan sitten sen perusteella; tämä kyky on pysähtymisongelman ratkaisevan Turingin koneen edellytys. Jos tämmöiseen kykenevä kone on olemassa, voidaan luoda kone jonka pysähtymisjoukko on D. Diagonaaliargumetin nojalla tämmöisen pysähtymisjoukon omaavaa konetta ei kuitenkaan ole, joten pysähtymisongelman ratkaisevaa Turingin konetta eli algoritmia ei myoskään ole.
Proteesi

Käsiproteeseja käyttävä yhdysvaltalaissotilas pelaa pöytäpeliä.
Proteesi on keinotekoinen kappale, jolla korvataan kehosta puuttuva osa, toisin kuin ortoosi, joka vain tukee kehoa. Proteeseja käytetään esimerkiksi korvaamaan syntymästä asti puuttuva tai myöhemmän sairauden tai onnettomuuden vuoksi amputoitu raaja, muuttamaan transsukupuolisten miesten ja naisten ulkoisia piirteitä sekä erikoistehosteina elokuvissa. Proteesioppia kutsutaan protetiikaksi.
Proteeseja on käytetty ainakin 400-luvulta eaa. Ensimmäiset oikean käden muotoiset proteesit valmistettiin kuitenkin vasta keskiajalla.
Jalkaproteesia käyttävä pituushyppääjä.
Ennen proteesit tehtiin yleensä puusta, nahasta ja raskaasta metallista (puujalka ja koukkukäsi), joiden toiminnallisuus oli lähinnä välttävää. Nykyisin on jo käytössä kevyistä metalleista ja muoveista tehtyjä, tietokoneohjatusti toimivia jalka- ja käsiproteeseja. Monilla vammaisurheilijoilla on myös erityisiä vaihdettavia urheiluproteeseja, jotka muistuttavat vain etäisesti oikeaa raajaa.
Proteesityyppejä

tekoraaja
korjaava linssi
silmäproteesi
sisäkorvaproteesi
kasvoproteesi
rintaproteesi
hammasproteesi
hammasimplantti
lonkkaproteesi
Aiheesta muualla

Kuvia tai muita tiedostoja aiheesta Proteesi Wikimedia Commonsissa
Pyhän Theraponin kirkko

| Pyhän Theraponin kirkko Ναός Αγίου Θεράποντος |
| --- | --- |
 Pyhän Theraponin kirkko.
Sijainti:  Mytilíni, Pohjois-Egean saaret, Kreikka
Koordinaatit:  39°6′18″N, 26°33′17″E
Kirkkokunta:  Kreikan ortodoksinen kirkko
Hiippakunta:  Mytilínin, Eresóksen ja Plomárin hiippakunta
Rakentamisvuosi:  1935
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Pyhän Theraponin kirkko (kreik. Ναός Αγίου Θεράποντος, Naós Agíou Therápontos) on kirkko Mytilínin kaupungissa Lesboksen saarella Kreikassa.
Kirkon kupoli.
Kirkon rakentaminen alkoi 1850-luvulla ja se valmistui vuonna 1935. Sen suunnitteli paikallinen arkkitehti Argýris Adalís, joka oli Ernst Zillerin oppilas ja avustaja tämän rakennusprojekteissa Ateenassa. Kirkko on omistettu Pyhälle Theraponille.
Kirkko on saaren suurin. Se on ristinmuotoinen ja siinä on suurikokoinen kupoli. Kirkkorakennus on tyyliltään omalaatuinen, ja sen arkkitehtuuri yhdistelee bysanttilaista tyyliä sekä gotiikkaa, barokkia, rokokoota ja uusklassismia. Kirkossa on Pyhän Theraponin ikoni vuodelta 1651. Puisen ikonostaasin on kaivertanut Dimítrios Kóvalas.
Aiheesta muualla

Kuvia tai muita tiedostoja aiheesta Pyhän Theraponin kirkko Wikimedia Commonsissa